Tuis/Spesiale Aanbiedinge, Katalogus/Die verhaal van Racheltjie de Beer
Die De Beers word gedwing om tydelik ’n heenkome op ’n plaas in die Oos-Vrystaat te soek nadat hulle wa gebreek het. Dis winter, en soos die donker sneeuwolke oor die Drakensberge aanrol, word die familie deur tragedie getref.
Geïnspireer deur die verhaal wat van geslag tot geslag oorvertel word, is hierdie die storie van swaarkry, opoffering en onbaatsugtige liefde wat in Suid-Afrika gedurende die laat 1800’s, afspeel.
“Die verhaal van Racheltjie de Beer is universeel geldend en Brett Michael Innes se vertolking, met enkele feite tot sy beskikking, asook die kreatiewe uitbou van die res van die verhaal, spreek van ’n sensitiewe insig in, en empatie met die karakters wat deur tragedie, vrede met ’n pynlike verlede moes maak.”
As jong seun het ek dikwels sommer tekeninge op los velle papier gemaak, dit aan mekaar vasgekram en dan die ‘boeke’ wat ek gemaak het, aan my ouers gegee. Twintig jaar later is die prente deur woorde en die krammetjies deur professionele bindwerk vervang, maar die passie vir storievertel het dieselfde gebly. Ek verkies om stories deur middel van rolprente te vertel, maar aangesien die geleentheid hom voorgedoen het om ’n boek te skryf, het ek besluit om die uitdaging te aanvaar. Ek wil graag my opofferende ouers en vele broers en susters, mal tannies en luidrugtige neefs en niggies, Engelse onderwysers en rolprentdosente bedank. Ek is dankbaar teenoor inspirerende leraars, ondernemende kerke, standvastige vriende en Facebook-kennisse, visioenêre uitgewers en akkurate vertalers. Vir almal wat ’n passie vir Suid-Afrika en sy verhale het, ’n liefde vir sy mense en die kulture wat hy voortgebring het, is hierdie hopelik ’n storie oor ons land en die Afrikaanse gemeenskap wat boeiend en opreg is.